text: Ribe-skole skal måske huse flygtninge 
  08 marts 2015 kl. 09.08
  Nørremarkskolen i Ribe, der nu står tom, skal måske huse 92 af de flygtninge, der er på vej til Esbjerg kommune.
  Skolen, der har stået tom siden sommerferien, er en kærkommen mulighed for at huse flygtninge, mener Esbjergs Venstre-borgmester Johnny Søtrup.
  Alene i år skal Esbjerg Kommune finde boliger til omkring 400 flygtninge. 
  Skolen vurderes til at kunne huse 92 flygtninge.
  Johnny Søtrup peger på, at skolen er en god mulighed for flygtningene, der her kan bo i ordentlige lokaler fremfor i en containerby.
  Til dagbladet Politiken siger han:
  - Det bliver nok Danmarks flotteste midlertidige flygtningeboliger og så skal vi jo heller ikke bruge så mange penge på at bygge nyt til dem.
  Sagen vil snart blive taget op i økonomiudvalget i Esbjerg Kommune.
  Jacob Lohse, Venstre, medlem af økonomiudvalget i Esbjerg: - Vi har brug for at tænke i nye baner for at huse flygtninge. 
  Læs Politikens artikel her:
  